wickkiey/tamil-wikipedia-chunked huggingface dataset:
# மஜ்லிண்டா கெல்மெண்டி

## வெற்றிகளின் பாதைகள்

1999 ஆம் ஆண்டு முதல் தான் பிறந்த பெச் என்ற நகரில் ஜூடோ பயின்று வந்தார்.
இப்போதைய பயிற்சியாளர் ட்ரிடொன் குகா. 2009 இல் பாரிஸ் நகரில் நடந்த உலக
ஜூனியர் சாம்பியன்சிப் போட்டியில் கெல்மண்டி தங்கப்பதக்கம் வாங்கினார். 2010
இல் மொரோக்கோ ஜூனியர் ஷாம்பியன்சிப் போட்டியில் ஐந்தாவது இடத்திற்கு
வந்தார். 2010 தோக்கியோ, ஜப்பானில் நடந்த உலக ஜூடோ சாம்பியன்சிப் 52 கிலோ
பிரிவில் ஒன்பது இடத்திற்கு வந்தார். 2012 கோடைக்கால ஒலிம்பிக் போட்டியில் 52
கிலோ மகளிர் பிரிவில் முதல் சுற்றில் ஜான சந்தர்பக் என்பவரை வென்றார் ஆனால்
கிறிஸ்டியானே லிஜென்டி என்பவரிடம் இரண்டாம் சுற்றில் தோல்வி அடைந்தார். 2013
உலக ஜூடோ சாம்பியன்சிப் போட்டியில் 52 கிலோ மகளிர் பிரிவில் பிரேசில் நாட்டு
எரிகா மிராண்டாவை வென்று முதன்முதலாக தங்கம் வென்றார். கொசோவா நாடு சுதந்திரம்
பெற்ற பின் முதன்முதலாக ஜூடோவில் தங்கம் வாங்கியவர் இவர்.
2016 கோடைக்கால ஒலிம்பிக் விளையாட்டுப் போட்டிகள் நடந்த போது
தடகளப்போட்டியில் முதல் கொசோவா நாட்டுக்கு சார்பாக தங்கப்பதக்கம் வாங்கினார்.
ஆனால் ஊக்கம் மருத்து உண்டதாக சர்ச்சை எழுந்தது.
# மஜ்லிண்டா கெல்மெண்டி

## கோடைக்கால ஒலிம்பிக் போட்டிகள்

பன்னாட்டு ஒலிம்பிக் குழு மற்றும் ஐக்கிய நாடுகள் அவை எதிர்ப்பதால்
கெல்மண்டியால் லண்டனில் நடந்த 2012 கோடைக்கால ஒலிம்பிக் விளையாட்டுப் போட்டிகளில் நாட்டின்
சார்பாக விளையாட முடியவில்லை. அதனால் அல்பேனிய அணியில் கலந்துகொண்டார். 2014
அக்டோபரில் பன்னாட்டு ஒலிம்பிக் குழு கொசோவா ஒலிம்பிக் குழுவை
அங்கீகரித்தது அதனால் இரியோ டி செனீரோ, பிரேசில் நடந்த 2016 கோடைக்கால ஒலிம்பிக்
விளையாட்டுப் போட்டிகளில் முதன்முதலாக கொசோவா கலந்து கொண்டது அதன் சார்பாக
கெல்ம்ர்ண்டி கலந்து கொண்டார். தொடக்க நாளில் கொசோவா நாட்டு கொடியேந்தி
அணிவகுப்பில் சென்றார்
# மஜ்லிண்டா கெல்மெண்டி

## பதக்கங்கள்

Source:  
;2009
: உலகக் கோப்பை − 52 கிலோ, பிராகா
;2010
: உலகக் கோப்பை − 52 கிலோ, சோஃவியா
: ஐரோப்பிய கோப்பை − 52 கிலோ, சாரயேவோ
: கிராண்ட் ப்ரிக் − 52 கிலோ, தூனிஸ்
: உலகக் கோப்பை − 52 கிலோ, தாலின்
;2011
: உலகக் கோப்பை − 52 கிலோ, சோஃவியா
: கிராண்ட் ப்ரிக் − 52 கிலோ, தியூசல்டோர்ஃபு
: உலகக் கோப்பை − 52 கிலோ, லிஸ்பன்
: உலகக் கோப்பை − 52 கிலோ, உரோம்
: உலகக் கோப்பை − 52 கிலோ, மின்ஸ்க்
: கிராண்ட் ப்ரிக் − 52 கிலோ, அபுதாபி (நகரம்)
: கிராண்ட் ப்ரிக் − 52 கிலோ, ஆம்ஸ்டர்டம்
;2012
: ஐரோப்பிய கோப்பை − 52 கிலோ, பிராகா
: உலகக் கோப்பை − 52 கிலோ, உரோம்
: உலகக் கோப்பை − 52 கிலோ, இசுதான்புல்
: கிராண்ட் ப்ரிக் − 52 கிலோ, அபுதாபி (நகரம்)
;2013
: கிராண்ட் ஸ்லாம் − 52 கிலோ, பாரிஸ்
: கிராண்ட் ப்ரிக் − 52 கிலோ, தியூசல்டோர்ஃபு
: கிராண்ட் ப்ரிக் − 52 கிலோ, Samsun
: ஐரோப்பிய சாம்பியன்சிப் − 52 கிலோ, புடாபெஸ்ட்
: ஐஜேஎப் உலக மாஸ்டர்ஸ் − 52 கிலோ, Tyumen
: உலக சாம்பியன்சிப் − 52 கிலோ, இரியோ டி செனீரோ
;2014
: கிராண்ட் ஸ்லாம் − 52 கிலோ, பாரிஸ்
: கிராண்ட் ப்ரிக் − 52 கிலோ, Samsun
: ஐரோப்பிய சாம்பியன்சிப் − 52 கிலோ, Montpellier
: கிராண்ட் ப்ரிக் − 52 கிலோ, புடாபெஸ்ட்
: உலக சாம்பியன்சிப் − 52 கிலோ, Chelyabinsk
: கிராண்ட் ஸ்லாம் − 52 கிலோ, அபுதாபி (நகரம்)
;2015
: கிராண்ட் ஸ்லாம் − 52 கிலோ, பாரிஸ்
: கிராண்ட் ஸ்லாம் − 52 கிலோ, அபுதாபி (நகரம்)
;2016
: கிராண்ட் ஸ்லாம் − 52 கிலோ, பாரிஸ்
: ஐரோப்பிய சாம்பியன்சிப் − 52 கிலோ, கசான்
: கிராண்ட் ப்ரிக் − 52 கிலோ, புடாபெஸ்ட்
: ஒலிம்பிக் போட்டி − 52 கிலோ, இரியோ டி செனீரோ
;2017
: கிராண்ட் ஸ்லாம் − 52 கிலோ, பாரிஸ்
: European Championships − 52 கிலோ, வார்சாவா
;2018
: கிராண்ட் ஸ்லாம் − 52 கிலோ, அபுதாபி (நகரம்)
: கிராண்ட் ப்ரிக் − 52 கிலோ, தாஷ்கந்து
;2019
: கிராண்ட் ப்ரிக் − 52 கிலோ, டெல் அவீவ்
# ஆணை (திரைப்படம்)

**ஆணை** (*Aanai*) 2005 இல் வெளியான தமிழ் அதிரடித் திரைப்படம் ஆகும். இதனை இயக்குநர் செல்வா அவர்கள் எழுதி இயக்கியிருந்தார். இத் திரைப்படத்தில் அர்ஜுன், நமீதா மற்றும் கீர்த்தி சாவ்லா ஆகியோர் முன்னணி பாத்திரங்களிலும் வடிவேலு, சங்கவி மற்றும் மனோஜ் கே ஜெயன் ஆகியோர் துணை கதாபாத்திரங்களிலும் நடித்ததிருந்தனர். டி.இமான் இசையமைக்க, சிவாவின் ஒளிப்பதிவில் உருவான இத்திரைப்படம் 2005 டிசம்பரில் வெளியாகியது.<sup></sup>
இது 2004 இல் வெளியான *மேன் ஆஃப் ஃபயர்* என்ற திரைப்படத்தின் மரு உருவாக்கம் ஆகும். மேலும் *ஏக் அஜ்னபீ* எனும் பெயரில் இந்தி மொழியில் வெளியானது
# ஆணை (திரைப்படம்)

## **பாத்திரங்கள்**

- அர்ஜுன் - விஜய்
- நமீதா - ரம்யா
- கீர்த்தி சாவ்லா - சந்தியா
- சங்கவி - மீனா ஜெயராம்
- வடிவேலு
- மனோஜ் கே. ஜெயன் - ஜெயராம்
- பேபி தாஜ் - ப்ரியா
- ரங்கநாத்
- ஆர்யன்
- தலைவாசல் விஜய்
- டெல்லி கணேஷ்
- மகாதேவன்
- OAK சுந்தர்
- ஜூனியர் சில்க்
# ஆணை (திரைப்படம்)

## தயாரிப்பு

ஆரம்பத்தில் அர்ஜுனை வைத்து கர்ணா (1995) இயக்கிய இயக்குநர் செல்வா, நீண்ட இடைவெளியின் பின்னர் அர்ஜுனுடன் இணைந்தார். கிரி திரைப்படத்தினைத் தொடர்ந்து அர்ஜுன் இப்படத்தில் இணைகிறார் .<sup></sup>
2005 ஹைதராபாத்தில் முன்னணி ஹீரோயின்களான நமீதா மற்றும் சங்கவியுடன் 15 நாட்கள் படப்பிடிப்பு நடந்தது. அர்ஜுன், நமீதா ஜோடி பாடல் மூன்று லண்டனில் படம்பிடிக்கப்பட்டது..<sup></sup>
# ஆணை (திரைப்படம்)

## வெளியீடு

இத் திரைப்படம் வெளீயீடு செய்யும் போது சற்று கால தாமதம் ஏற்பட்டது.<sup>[http://www.behindwoods.com/features/News/News37/8-11-05/tamil-movies-news-arjun.html ]</sup> இத் திரைப்படத்தில் வடிவேலுவின் நகைச்சுவைக் காட்சிகள் மிகவும் பிரபல்யமடைந்தமை குறிப்பிடத்தக்கது. பார்வையாளர்களை சீட் நுனிக்கு வர வைக்கும் த்ரில்லர் காட்சிகளுடன் நகரும் இப்படம் இறுதியில் சாதாரண மசாலா திரைப்படம் போல் முடிவடைவது ஏமாற்றத்தை அளித்ததாக சிஃபி வலைத்தளம் கூறியது.<sup> </sup>
# ஆணை (திரைப்படம்)

## பாடல்கள்

டி. இமான் இசையமைத்திருந்தார்.
| 01 | ஆணை (ஆங்கிலம்) | டி.இமான் |  |
| --- | --- | --- | --- |
| 02 | ஏய் இடுப்பாட்டும் | டி.இமான், ஶ்ரீலேகா பார்த்தசாரதி |  |
| 03 | அழகிய தரிசனம் | மது பாலகிருஷ்ணன், பின்னி கிருஷ்ணகுமார் |  |
| 04 | சின்னஞ் சிறு கிளியே | ஆனந்த் |  |
| 05 | பிகருடன் ஒருநாள் | கார்த்திக், சைந்தவி |  |
| 06 | கும்ரு, கும்ரு | ஶ்ரீ காளி சிதம்பரம், அனுபமா |  |
| 07 | சாரே ஜஹான் சே அச்சா | ஶ்ரீனிவாஸ் |  |
| 08 | வருங்கால வீட்டுக்காரனே | சுசி ரீட்டா | } |
# கியுரிமைட்டு

**கியுரிமைட்டு** (*Gurimite*) என்பது Ba<sub>3</sub>(VO<sub>4</sub>)<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அரியவகை கனிமமாகக் கருதப்படும் இக்கனிமம் அறியப்பட்டுள்ள பேரியம் கனிமங்களில் ஓர் எளிய பேரியம் வனேடேட்டு என்றும் எளிய பேரியக் கனிமம் என்றும் கருதப்படுகிறது இசுரேல் நாட்டின் கியுரிம் மேல்வளைவில் கண்டறியப்பட்டதால் கனிமத்திற்கு இப்பெயர் சூட்டப்பட்டது. ஏட்ரூரிம் உருவாக்கப் பாறைகளில் ஒரு கனிமமாக இது தோன்றுகிறது. பிர்னெய்ட்டு, சூடோலையோன்சைட்டு போன்ற தாமிரவனேடேட்டுகளின் விகிதவியல் இயைபைப் போலவே கியுரிமைட்டு கனிமத்தின் இயைபும் உள்ளது. பேரியவனேடேட்டு வகை கனிமத்திற்கு டோக்கியோயைட்டு கனிமம் மேலும் ஒர் உதாரணமாகும் .
# புள்ளி விளக்கப்படம் (புள்ளியியல்)

**புள்ளி விளக்கப்படம்** அல்லது **புள்ளிப் படம்** (*dot chart*, *dot plot*) என்பது ஒரு புள்ளியியல் விளக்கப்படம் ஆகும். இந்த விளக்கப்படத்தில் தரவுப் புள்ளிகள் எளிய அளவீடு கொண்டு நிறைவட்டங்களால் (filled in circles) குறிக்கப்பட்டிருக்கும். பயன்பாட்டில் இருவகையான புள்ளிப்படங்கள் உள்ளன. ஒன்று கணினி காலத்திற்கு முன்னர் 1884 ஆம் ஆண்டுதொட்டு கையால் வரையப்பட்டவை; மற்றொன்று வில்லியம் எஸ். கிளீவ்லேன்டால் செவ்வகப் படத்திற்குப் பதிலாக அறிமுகப்படுத்தப்பட்ட புள்ளிப்படம். இதில் வகையின மாறிகளுடன் இணைப்பான எண்சார் மதிப்புகள் புள்ளிகள் பயன்படுத்தப்படுகிறது.  
ஒரு பரவலின் உருவகிப்பாக புள்ளிப்படமானது எளிய அளவீடு கொண்டு குறிக்கப்பட்டப் புள்ளிகளைக் கொண்டிருக்கும். தொடர்ச்சியான, அளவுசார்ந்த, ஓருறுப்புமாறி தரவுகளுக்கு புள்ளிப்படம் வரையப்படுகிறது. தரவுப் புள்ளிகளின் எண்ணிக்கை குறைந்தளவில் இருந்தால், அப்புள்ளிகளுக்கு பெயரிடலாம். சிறியது முதல் அளவான தரவுகளுக்குப் பொருத்தமான விளக்கப்படங்களுள் புள்ளிப்படமும் ஒன்றாகும்.
# மாளவிகா நாயர் (இந்திய நடிகை)

**மாளவிகா நாயர்** என்பவர் இந்திய நடிகை ஆவார். மலையாளம், தெலுங்கு மற்றும் தமிழ் போன்ற மொழிகளில் நடித்துள்ளார். குழந்தை நட்சத்திரமாக அறிமுகமானார். பின்பு 2012 இல் மலையாளத் திரைப்படங்களில் முக்கிய கதாபாத்திரங்களில் நடித்திருக்கின்றனர். 2013 இல் பிளாக் பெரிய திரைப்படத்தில் நடித்தார். தமிழில் *குக்கூ* (2014) திரைப்படத்தில் கண்தெரியாதவராக நடித்து புகழ்பெற்றார். அந்த திரைப்படத்தில் நடித்தமையால் பிலிம்பேர் விருது, விஜய் விருது ஆகியவற்றைப் பெற்றுள்ளார்.
# மாளவிகா நாயர் (இந்திய நடிகை)

## விருதுகள்

- 2015:விஜய் விருதுகள் (சிறந்த அறிமுக நடிகை) -''குக்கூ
- 2015:சிறந்த நடிகைக்கான பிலிம்பேர் விருது - தமிழ்-''குக்கூ
# காந்தி, மை ஃபாதர்

**காந்தி, மை ஃபாதர்** (***Gandhi, My Father***) என்பது 2007 ஆண்டைய இந்திய வாழ்க்கை வரலாற்று நாடகத் திரைப்படமாகும். இப்படத்தை ஃபெரோஸ் அப்பாஸ் கான் ( நடிகர் பெரோஸ் கானுடன் குழப்பிக் கொள்ள வேண்டாம்) எழுதி இயக்கியுள்ளார். இப்படத்தை பாலிவுட் நடிகர் அனில் கபூர், தயாரித்துள்ளார். இப்படம் 2007 ஆகத்து 3 அன்று வெளியானது.  
இப்படமானது மகாத்மா காந்திக்கும் அவருடைய மூத்த மகன் ஹரிலால் காந்திக்கும் இடையிலான பிணக்குகள் நிறைந்த உறவை விவரித்துள்ளது. கானின் நாடகமான, *மகாத்மா விசஸ். காந்தி *, என்ற நாடகத்தில் இருந்து இப்படம் மாறுபட்டது. குஜராத்தி எழுத்தாளரான திங்கர் ஜோஷி எழுதிய ஒரு புதினமும் இதேபோன்ற ஒரு கருவை கொண்டிருந்தது. இப்படமானது தென்னாப்பிரிக்கா மற்றும் இந்தியாவின் மும்பை, அகமதாபாத் போன்ற நகரங்களிலும் படமாக்கப்பட்டது.
# காந்தி, மை ஃபாதர்

## விருதுகள்

### 2007 தேசிய திரைப்பட விருதுகள், இந்தியா

- சிறப்பு ஜூரி விருது - ஃபெரோஸ் அப்பாஸ் கான் & அனில் கபூர்
- சிறந்த திரைக்கதை - ஃபெரோஸ் அப்பாஸ் கான்
- சிறந்த துணை நடிகர் - தர்ஷன் ஜரிவாலா
# காந்தி, மை ஃபாதர்

## விருதுகள்

### 2008 ஜீ சினிமா விருதுகள்

- விமர்சகர்கள் விருது (சிறந்த திரைப்படம்) - அனில் கபூர்
- விமர்சகர்கள் விருது (சிறந்த நடிகை) - ஷிபலி ஷா
# காந்தி, மை ஃபாதர்

## விருதுகள்

### 2007 ஆசிய பசிஃபிக் திரை விருதுகள்

- சிறந்த திரைக்கதை - ஃபெரோஸ் அப்பாஸ் கான்
# ஹான்ஸ் பிஷ்ஷர்

**ஹான்ஸ் பிஷ்ஷர்** (Hans fischer (27 ஜூலை 1881 - 31 மார்ச் 1945) ஒரு ஜெர்மன் கரிம வேதியியலாளர். ஹெமின் மற்றும் குளோரோபல் கலவையை கண்டறிந்ததற்காகவும், குறிப்பாக ஹெமின் கலவையை உருவாக்கிய அவரது ஆராய்ச்சிக்காகவும் 1930 ஆம் ஆண்டிற்கான வேதியியல் நோபல் பரிசை பெற்றார்.
# ஹான்ஸ் பிஷ்ஷர்

## ஆரம்ப ஆண்டுகள்

பிஷ்ஷர், ஹோச்ஸ்ட் ஆன் மென் இல் பிறந்தார். தற்போது இது பிராங்பேர்ட்டின் நகரத்தின் மாவட்டம் ஆகும். இவரது பெற்றோர் டாக்டர் யூஜென் பிஷ்ஷர், வைஸ்பேடனில் உள்ள கல்லெ & கோ நிறுவனத்தின் இயக்குநர், மற்றும் ஸ்டுட்கார்ட் தொழில்நுட்ப உயர்நிலை மற்றும் அண்ணா ஹெர்டெகன் பள்ளிகளில் விரிவுரையாளராகவும் பணிபுரிந்தார். இவர் ஸ்டூட்கார்ட்டில் ஆரம்ப பள்ளிக்குச் சென்றார். பின்னர் 1899 ஆம் ஆண்டில் வைஸ் பேடனில் "ஹுமனிஸ்டிஸ்செஸ் ஜிம்னாசியம்" இல் மெட்ரிகுலேசன் பள்ளியில் பயின்றார். முதலில் இவர் லோசான் பல்கலைக்கழகத்தில் வேதியியல் மற்றும் மருந்துவம் படித்து, பின்னர் மார்பர்க்கில் படித்தார். இவர் 1904 இல் பட்டம் பெற்றார், 1908 ஆம் ஆண்டில் இவர் எம்.டி. படிப்பிற்காக தகுதிபெற்றார்.
# ஹான்ஸ் பிஷ்ஷர்

## தொழில் வாழ்க்கை

முதன்முதலில் மூனிச்சில் உள்ள மருத்துவ நிலையத்திலும், பின்னர் எமில் ஃபிஷ்ஷரின் கீழ் *பர்ஸ்ட் பெர்லின் கெமிக்கல் இன்ஸ்டிடியூட்டிலும்* பணிபுரிந்தார். இவர் 1911 இல் முனிச் திரும்பினார் மற்றும் ஒரு வருடத்திற்கு பின் அக மருத்துவவியல் பிரிவில் விரிவுரையாளராகத் தேர்வானார். 1913 ஆம் ஆண்டில் முனிச்சில் உள்ள உடலியல் கல்விநிறுவனத்தில் உடலியல் பிரிவில் விரிவுரையாளராக ஆனார். 1916 ஆம் ஆண்டில் இன்ஸ்பெர்க் பல்கலைக்கழகத்தில் மருத்துவ வேதியியல் பேராசிரியராக ஆனார். அங்கிருந்து இவர் 1918 இல் வியன்னா பல்கலைக் கழகத்தில் பணியாற்றினார்.  
1921 ஆம் ஆண்டு முதல் முனிக்கின் தொழில்நுட்ப பல்கலைக்கழகத்தில் கரிம வேதியியல் பேராசிரியராக இருந்தார்.  
பிஷ்ஷரின் விஞ்ஞானப் பணிகள் பெரும்பாலும் இரத்த, பித்த நீர், மற்றும் இலைகளின் குளோரோபில் நிறமிகள் ஆகியவற்றை ஆய்வு செய்வதோடு, இந்த நிறமிகளை உருவாக்கும் பைரொல்லின் வேதியியலுடன் தொடர்புடையவையாக இருந்தன. இவரது பிலிரூபின் மற்றும் ஹெமின் உருவாக்கம் முக்கியத்துவம் வாய்ந்தது. 1930 ல் நோபல் பரிசு பெற்றார். 1976 ஆம் ஆண்டில் இவரின் நினைவாக ஃபிஷர் நிலவுக் குழிகள் என நிலவுக் குழிக்கு பெயரிடப்பட்டது.
# ஹான்ஸ் பிஷ்ஷர்

## தனிப்பட்ட வாழ்க்கை

பிஷ்ஷர் 1935 இல் வில்ட்ரூட் ஹூப்பை திருமணம் செய்து கொண்டார். இரண்டாம் உலகப் போரின் கடைசி நாட்களில் இவர் தனது நிறுவனம் மற்றும் தனது உழைப்பு அழிக்கப்பட்டதால் ஏற்பட்ட விரக்தியால் முனிச் நகரில் தற்கொலை செய்துகொண்டார்.
# ஹான்ஸ் பிஷ்ஷர்

## மரியாதைகள்

- அறிவியல் லியோபோல்டினாவின் அகாடெமி (1919)
- தனியார் கவுன்சிலர் (1925)
- லிபிக் மெமோரியல் பதக்கம் (1929)
- வேதியியல் நோபல் பரிசு (1930)
- கௌரவ டாக்டர் பட்டம், ஹார்வர்ட் பல்கலைக்கழகம் (1936)
- லண்டனின் ராயல் சொசைட்டி டேவி மெடல் (1937)
# ஹான்ஸ் பிஷ்ஷர்

## மேற்கோள்

<references group="" responsive=""></references>
# ஹான்ஸ் பிஷ்ஷர்

## இலக்கியம்

- Heinrich Wieland (1950), "Hans Fischer und Otto Hönigschmid zum Gedächtniss", Angewandte Chemie, 62 (1): 1–4, doi:10.1002/ange.19500620102.
- Bickel, M H (2001), "[Henry E. Sigerist and Hans Fischer as pioneers of a medical history institute in Zurich]", Gesnerus, 58 (3–4), pp.&nbsp;215–9,
- Stern, A J (1973), "Hans Fischer (1881–1945)", Ann. N. Y. Acad. Sci., 206 (1), pp.&nbsp;752–61, Bibcode:1973NYASA.206..752S, doi:10.1111/j.1749-6632.1973.tb43252.x,
- Watson, C J (1965), "Reminiscences of Hans Fischer and his laboratory", Perspect. Biol. Med., 8 (4), pp.&nbsp;419–35,
- Kämmerer, H (1961), "Hans Fischer (1881–1945). A reminiscence on the 80th anniversary of his birth", Münchener Medizinische Wochenschrift (1950) (published Nov 3, 1961), 103, pp.&nbsp;2164–6,
# உமா ரியாஸ்கான்

**உமா ரியாஸ்கான் ** என்பவர் இந்திய நடிகை ஆவார். தமிழ்த் திரைப்பட நடிகையும், தொலைக்காட்சி நடிகையும் ஆவார்.  
இவரது தந்தை காமேஷ் இசையமைப்பாளர். தாயார் கமலா காமேஷ் புகழ்பெற்ற நடிகை. இவருடைய தந்தை ஒன்பது வயதில் மரணமடைந்தார். பின்பு அம்மா இவரை வளர்த்து வந்தார்.  
ரியாஸ் கான் என்பவரை திருமணம் செய்து கொண்டார். இத்தம்பதிகளுக்கு சாரிக் ஹாசன், சமந்த் என இரு குழந்தைகள் உள்ளனர். *பென்சில்* திரைப்படத்தில் சாரிக் நடித்துள்ளார்.
# உமா ரியாஸ்கான்

## திரைப்படங்கள்

### தொலைக்காட்சி நிகழ்ச்சி

- *சோடி நம்பர் ஒன்* (இரண்டாவது சீசன்)
- *கலக்க போவது யாரு* (நடுவர்)
- குக்கு வித் கோமாளி(இரண்டாவது சீசன்)
-
# உமா ரியாஸ்கான்

## திரைப்படங்கள்

### தொலைக்காட்சித் தொடர்கள்

- *சூப்பர் சுந்தரி* (கலைஞர் தொலைக்காட்சி)
- *மறுமகள்* (விஜய் தொலைக்காட்சி)
- *முகூர்த்தம்* (சன் தொலைக்காட்சி)
- *வம்சம்* (சன் தொலைக்காட்சி)
- *விண்ணைத்தாண்டி வருவாயா* (விஜய் தொலைக்காட்சி)
- *நினைக்கத் தெரிந்த மனமே* (விஜய் தொலைக்காட்சி)
- *சந்திரகுமாரி* (சன் தொலைக்காட்சி)
# உமா ரியாஸ்கான்

## திரைப்படங்கள்

### திரைப்படங்கள்

| ஆண்டு | திரைப்படம் | கதாபாத்திரம் | மொழி | குறிப்பு |
| --- | --- | --- | --- | --- |
| 1992 | *முகூர்த்* | கோபிசந்த் மகள் | இந்தி |  |
| 2002 | *அன்பே சிவம்* | மெகருனிசா | தமிழ் |  |
| 2004 | *கனவு மெய்ப்பட வேண்டும்* | புஷ்பவள்ளி | தமிழ் |  |
| 2011 | *மௌனகுரு (திரைப்படம்)* | இன்ஸ்பெக்டர் பழனியம்மாள் | தமிழ் | விஜய் விருதுகள் (சிறந்த துணை நடிகை)
பரிந்துரை, தென்னிந்திய சர்வதேசத் திரைப்பட விருதுகள் |
| 2012 | *அம்புலி* | பொன்னி | தமிழ் |  |
| 2013 | *மரியான்* | சீலை | தமிழ் |  |
| 2013 | *Biriyani* | Hitwoman | தமிழ் |  |
| 2015 | *தூங்காவனம்* | Maheswari | தமிழ் |  |
| 2016 | *சுட்ட ஏ பழம் சுடாத பழம்* | தமிழ் |  |  |
| 2017 | *நிபுணன் / விஸ்மயா* | டாக்டர் ரம்யா | தமிழ் | தமிழ் கன்னடத் திரைப்படம் |
| 2018 | *சாமி 2 (திரைப்படம்)* | Sub-இன்ஸ்பெக்டர் நூர்ஜஹான் | தமிழ் |  |
| 2018 | *அவதார வேட்டை* | தமிழ் | படபிடிப்பு |  |
| 2018 | *மகாமுனி* | தமிழ் | அறிவிப்பு |  |
# உமா ரியாஸ்கான்

## விருதுகள்

- விஜய் விருதுகள் (சிறந்த துணை நடிகை) - *மௌன குரு* (2011)
# கேள்வியும் நானே பதிலும் நானே

***கேள்வியும் நானே பதிலும் நானே*** (*Kelviyum Naane Pathilum Naane*) என். முருகேஷ் இயக்கி 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். கார்த்திக், அருணா மற்றும் பலர் நடித்துள்ளனர். ஆர். ராதா மற்றும் எம். எஸ். அக்பர் தயாரித்தனர். 7 மே 1982 அன்று வெளிவந்த இப்படத்திற்கு இளையராஜா இசை அமைத்தார்.
# கேள்வியும் நானே பதிலும் நானே

## நடிகர்கள்

- கார்த்திக் - நிர்மல் / பாபு
- அருணா - ஜானகி
- பூர்ணிமா தேவி - உஷா
- ஸ்ரீவித்யா - சத்தியவதி
- ஜெய்சங்கர் - ராஜகோபால் (கௌரவ தோற்றம்)
- வடிவுக்கரசி - பங்கஜம் (கௌரவ தோற்றம்)
# கேள்வியும் நானே பதிலும் நானே

## கதைச்சுருக்கம்

நிர்மல் (கார்த்திக்) உஷாவிற்கு (பூர்ணிமா தேவி) பியானோ கற்றுக்கொடுக்கிறான். ஜானகி (அருணா) எனும் பெண்ணை அடிக்கடி நிர்மல் சந்திக்க நேரிடுகிறது. பின்னர், நிர்மலும் ஜானகியும் காதல் செய்கிறார்கள். மாணவி உஷா தன் காதலை நிர்மலிடம் சொல்ல, நிர்மல் நிராகரிக்கிறேன். மனமுடைந்த உஷா, தற்கொலை செய்து கொள்கிறாள்.  
பின்னர், நிர்மலை பாபு என்று நினைத்து பலர் நிர்மலை அணுகினர். நிர்மலின் திருமணத்தின் பொழுது, சத்யவதி (ஸ்ரீவித்யா) நிர்மலை தன் மகன் பாபு என்று நினைத்து திருமணத்தை நிறுத்த முயல்கிறார். அது பாபு இல்லை நிர்மல் என்று அவருக்கு புரிய வருகிறது. திருமணமான சில நாட்களுக்கு பிறகு, நிர்மல் ஒரு வாகன விபத்தில் சிக்கி, அவனது வாகனம் தீப்பிடித்து எரிந்து விடுகிறது. நிர்மல் இறந்ததாக போலீஸ் அறிக்கை அளித்தனர்.  
உண்மையில், உஷாவின் தாய் தான் சத்தியவதி. பாபு எனும் காதாபாத்திரத்தை உருவாக்கினார் சத்யவதி. நிர்மல் ஜானகியிடம் உண்மையை சொன்னபொழுது, அது நிர்மல் இல்லை பாபு என்று நினைக்கிறாள் ஜானகி. ஜானகி சத்யவதியின் மகள் என்று ஜானகியின் தந்தை கூறுகிறார். அதைக்கேட்டு, நிர்மலை சத்யவதி மன்னிக்கிறார். நிர்மலை கொலைசெய்த குற்றத்திற்காக பாபு சிறை செல்கிறான். நிர்மலை காப்பாற்ற, ராஜகோபால் (ஜெய்கணேஷ்) எனும் வழக்கறிஞரை நியமனம் செய்தார் சத்தியவதி. இறுதியாக, நிர்மலுக்கு விடுதலை கிடைத்ததா? சத்யவதி என்னவானார்? போன்ற கேள்விகளுக்கு விடை காணுதலே மீதிக் கதையாகும்.
# கேள்வியும் நானே பதிலும் நானே

## ஒலிப்பதிவு

வாலி எழுதிய பாடல்களுக்கு, இளையராஜா இசையமைத்துள்ளார்.  
1. ஆடை கொண்டு ஆடும் - எஸ். பி. சைலஜா, உண்ணிமேனன்
1. என்றும் வானவெளியில் - உண்ணிமேனன்
1. நினைத்து நினைத்து வர்ணித்த ஓவியம் - பி. சுசீலா
1. சொல்லிக்கொடு சொல்லிக்கொடு - கங்கை அமரன், பி. ௭ஸ். சசிரேகா
# பாலிகுளோரினேற்ற டெர்பீனைல்கள்

**பாலிகுளோரினேற்ற டெர்பீனைல்கள்** (*Polychlorinated terphenyls*) என்பவை டெர்பீனைல்களின் குளோரினேற்ற வழிப்பெறுதிகளாக உருவாகும் ஒரு குழுவைச் சேர்ந்த சேர்மங்களாகும். பல்குளோரினேற்ற டெர்பீனைல்கள் என்றும் இவற்றை அழைக்கலாம். இவை வேதியியல் முறையில் பாலிகுளோரினேற்ற பைபீனைல்களுடன் தொடர்பு கொண்ட சேர்மங்களாகும். இவ்விரு குழுக்களின் வேதிப்பண்புகளும் ஒரே மாதிரியாக உள்ளன. குறைவான மின் கடத்து திறன், உயர் வெப்பநிலைப்புத் திறன், வலிமையான காரங்கள் மற்றும் அமிலங்களால் பாதிக்கப்படாமை போன்றன இவற்றின் பண்புகளாகும் . தண்ணீரில் இவை கரைவதில்லை மற்றும் தீப்பிடித்து எரிவதுமில்லை.  
குறிப்பிடத்தக்க அளவுகளில் வெவ்வேறு வகையான குளோரினேற்ற சேர்மங்கள் உற்பத்தி செய்யப்பட்டு அவை கலவையாகப் பயன்படுத்தப்படுகின்றன. ஒரு காலத்தில் மின்மாற்றிகளில் வெப்ப மாற்று முகவர்களாக, நெகிழியாக்கிகளாக, உயவு எண்ணெய்களாக, தீத்தடுப்பிகளாக பாலிகுளோரினேற்ற டெர்பீனைல்கள் பயன்படுத்தப்பட்டன . சுற்றுச்சூழல் மற்றும் பாதுகாப்பு காரணங்களுக்காக இச்சேர்மங்களின் உற்பத்தியும் பயன்பாடும் கிட்டத்தட்ட நிறுத்தப்பட்டுவிட்டன.  
பாலிகுளோரினேற்ற டெர்பீனைல்களின் அனைத்துலக வர்த்தகம் ராட்டர்டேம் மாநாட்டில் முறைப்படுத்தப்பட்டது.
# சாம்பல்

**சாம்பல்** (*Ash*) என்பது நெருப்பின் திட எஞ்சல்கள் ஆகும். குறிப்பாக, இது ஒரு பொருள் எரிக்கப்பட்ட பின் உண்டாகும் அனைத்து நீர்மமற்ற, வாயுவல்லாத எச்சங்கள் எனக் குறிக்கப்படுகிறது. பகுப்பாய்வு வேதியியல் படி, இரசாயன மாதிரிகளின் கனிம மற்றும் உலோக உள்ளடக்கத்தை ஆய்வு செய்யய் பயன்படும் சாம்பல் முழுமையான எரிப்பு பிறகு உண்டாகும் வாயு அல்லாத, திரவம் அல்லாத எச்சம்.  
முழுமையற்ற எரிதலின் இறுதி பொருளாக உள்ள சாம்பல் பெரும்பாலும் கனிமமாக இருக்கும், ஆனால் வழக்கமாக எரியக்கூடிய கரிமம்அல்லது வேறு ஆக்சிஜனேற்ற\\ எச்சங்களைக் கொண்டிருக்கும். முகாம்களில் ஏற்படுத்தும் [[நெருப்பு, விறகுகளை எரித்தல் மேலும் பல காரணங்களால் ஏற்படும் மரச் சாம்பல் நன்கு அறியப்பட்ட சாம்பல் வகையாகும். அதிக அடர் நிறத்தில் உள்ள மரச் சாம்பல், முழுமையாக எரியப்படாத, அதிக கரியளவு கொண்டுள்ளது என்பதைக் குறிக்கும்.  
சோப்பு போன்று, சாம்பல் ஒரு கிருமி நீக்கம் செய்யும் முகவர் (அல்கலைன்). உலக சுகாதார நிறுவனம் சோப்பிற்கு மாற்றாக (சோப்பு கிடைக்காத போது) சாம்பல் அல்லது மணலை பரிந்துரைக்கிறது.
# சாம்பல்

## குறிப்பிட்ட வகைகள்

- மரச் சாம்பல் நிலக்கரி எரிப்பு தயாரிப்புகள்.
- கீழ் சாம்பல்.
- பறக்கும் சாம்பல், நிலக்கரி எரிவதால் உண்டாகும்.
- நகர்ப்புற குப்பைக்கூளம் எரிவதால் காற்றில் உண்டாகும் சாம்பல்
- சிகெரட் சாம்பல், சிகெரட் புகைபிடிப்பதால் உண்டாகும் சாம்பல்·
- நீற்றுலை கீழ் சாம்பல், நீற்றுலை பயன்பாட்டால் உண்டாகும் சாம்பல்.
- விபூதி, இந்து சடங்குகளில் பயன்படுத்தப்படுத்தப்படும் சாம்பல்.
- சாம்பல் மற்றும் உலர்ந்த எலும்பு துண்டுகள், தகனம் செய்வதால் உண்டாகும் சாம்பல்.
- எரிமலைச் சாம்பல், கண்ணாடி, பாறை, மற்ற தாதுக்கள் கொண்ட சாம்பல் சாம்பல், எரிமலை வெடிப்பின் போது தோன்றும்.
# எகிப்தின் மம்லுக் சுல்தானகம்

**மம்லுக் சுல்தானகம்** (**Mamluk Sultanate** ( *Salṭanat al-Mamālīk*) மத்தியகால எகிப்து, லெவண்ட் மற்றும் ஹெஜாஸ் பகுதிகளை ஆண்ட இசுலாமிய அடிமைப் போர் வீரர்கள் ஆவார்.
மம்லுக் சுல்தானகத்தை, துருக்கியர்களின் ஒட்டமான் பேரரசினர் கைப்பற்றும் வரை, கிபி 1250 முதல் கிபி 1517 முடிய 267 ஆண்டுகள் ஆண்டனர்.
# எகிப்தின் மம்லுக் சுல்தானகம்

## வரலாறு

அரேபிய மொழியில் **மம்லுக்** என்பதற்கு **அடிமை** என்று பொருள். அயூப்பிய பேரரசில் படைத்தலைவர்களாக இருந்த அடிமை வீரர்கள், பின்னர் எகிப்தில் மம்லுக் சுல்தானகத்தையும் மற்றும் இந்தியாவில் இசுலாமிய அடிமை வம்ச ஆட்சியை நிறுவினர்.
# எகிப்தின் மம்லுக் சுல்தானகம்

## இதனையும் காண்க

- மம்லூக்கிய மரபு (தில்லி)
# அண்ணன் (திரைப்படம்)

**அண்ணன்** (Annan) 1999 ஆம் ஆண்டு ராமராஜன் மற்றும் சுவாதி நடிப்பில், இளையராஜா இசையில், அனு மோகன் இயக்கத்தில், டி. சீனிவாசன் தயாரிப்பில் வெளியான தமிழ்த் திரைப்படம்.
# அண்ணன் (திரைப்படம்)

## கதைச்சுருக்கம்

வேலன் (ராமராஜன்) கிராமத்திலுள்ள சந்தையை நிர்வகிப்பவன். அவனது தங்கை லட்சுமியின் (அபூர்வா) மீது மிகுந்த பாசம் உடையவன். லட்சுமி பள்ளியில் ஆசிரியையாக பணிசெய்கிறாள். சுந்தரி (சுவாதி) அவள் தந்தையோடு (ஆர். சுந்தர்ராஜன்) அந்தக் கிராமத்திற்கு வருகிறாள். வேலனும் சுந்தரியும் காதலர்கள். லட்சுமியும் அந்த கிராமத்தில் பணியாற்றும் கிராம வளர்ச்சி அலுவலரான செல்வமும் (வாசன்) காதலர்கள். வேலன் தன் தங்கைக்கும் கிராமத்தின் தலைவர் ராசப்பன் (மணிவண்ணன்) மகன் மாணிக்கத்திற்கும் (பொன்வண்ணன்) திருமணம் செய்ய முடிவுசெய்கிறான். மாணிக்கம் மோசமான நடத்தையுள்ளவன்.  
கிராமத்து வழக்கத்தை மீறி செல்வம் நடந்துகொண்டதால் அவன் பஞ்சாயத்தில் தண்டிக்கப்படுகிறான். தான் செல்வம் மீது வைத்துள்ள காதலை அனைவர் முன்னிலையிலும் வெளிப்படுத்தி அவனைத் திருமணம் செய்கிறாள் லட்சுமி. அதற்கு பிறகு செல்வத்தைப் பற்றிய உண்மை தெரியவருகிறது. செல்வம் கிராம வளர்ச்சி அலுவலர் இல்லை. அவன் ஒரு காவல் அதிகாரி. அவன் வேலனைக் கைதுசெய்யும் திட்டத்தோடு அந்தக் கிராமத்திற்கு வந்துள்ளான். ஏனென்றால் செல்வத்தின் தந்தைக்கும் வேலனுக்கும் ஏற்பட்ட பிரச்சனையில் அவரைக் கொலை செய்த குற்றத்திற்காக வேலனைக் கைது செய்கிறான். வேலன் சிறைக்குச் சென்றதும் கிராமத்தின் சந்தையை நிர்வகிக்கும் பொறுப்பு மாணிக்கத்திடம் வருகிறது. போதுமான ஆதாரங்கள் இல்லாததால் நீதிமன்றம் வேலனை வழக்கிலிருந்து விடுதலை செய்கிறது. வேலன் தன் கிராமத்திற்கு வருகிறான். அவனது தங்கை வாழ்வு என்னவானது? அவனுக்கும் சுந்தரிக்கும் திருமணம் நடந்ததா என்பது மீதிக்கதை.
# அண்ணன் (திரைப்படம்)

## நடிகர்கள்

- ராமராஜன் - வேலன்
- சுவாதி - சுந்தரி
- மணிவண்ணன் - ராசப்பன்
- ஆர். சுந்தர்ராஜன்
- சீனு - செல்வம்
- அபூர்வா - லட்சுமி
- வடிவுக்கரசி - குருவம்மா
- பொன்வண்ணன் - மாணிக்கம்
- பாண்டு - சங்கு
- பாலு ஆனந்த்
- விஸ்வநாத்
- ராஜப்பா
- ராஜேந்திர குமார்
- சின்னக்கண்ணு
- கந்தன்
- கே. ரமேஷ்ராஜ்
- ஆர். எஸ். சாமிராஜ்
- பத்மநாபன்
- சாத்தூர் சேதுபதி
- அசோக்ராஜன்
- மாஸ்டர் ஜாபர்
- பேபி கவிதா
- செல்லதுரை
- கோட்டை பெருமாள்
- கோவை செந்தில் - அய்யாக்கண்ணு
- அனுஜா
- கல்பனா
# அண்ணன் (திரைப்படம்)

## இசை

படத்தின் இசையமைப்பாளர் இளையராஜா. பாடலாசிரியர்கள் கங்கை அமரன், முகமது மேத்தா, காமகோடியன் மற்றும் அறிவுமதி.  
**பாடல் வரிசை**  
| 1 | ஆலமரத்துக் குயிலே | அறிவுமதி | இளையராஜா, சுஜாதா | 5:02 |  |
| --- | --- | --- | --- | --- | --- |
| 2 | கண்மணிக்கு வாழ்த்து (பெண்குரல்) | காமகோடியன் | பவதாரிணி | 4:24 |  |
| 3 | கண்மணிக்கு வாழ்த்து (ஆண்குரல்) | காமகோடியன் | இளையராஜா | 4:24 |  |
| 4 | வயசுப்புள்ள வயசுப்புள்ள | அறிவுமதி | இளையராஜா, சுஜாதா | 5:08 |  |
| 5 | ஒத்த ரூபாவுக்கு ஒரு | மு. மேத்தா | அருண்மொழி, சுஜாதா | 5:00 |  |
| 6 | குட்டி நல்ல குட்டி | கங்கை அமரன் | அருண்மொழி | 5:03 | } |
# மாங்கனீசு பென்டாகார்பனைல் புரோமைடு

**மாங்கனீசு பென்டாகார்பனைல் புரோமைடு** (*Manganese pentacarbonyl bromide*) என்பது BrMn(CO)<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம மாங்கனீசு வகைச் சேர்மமான இது பிரகாசமான ஆரஞ்சு நிறத்தில் உள்ளது. மங்கனீசின் பிற அணைவுச் சேர்மங்களைத் தயாரிப்பதற்குரிய முன்னோடிச் சேர்மமாக இச்சேர்மம் கருதப்படுகிறது. டைமாங்கனீசு டெக்காகார்பனைலுடன் புரோமின் சேர்த்து சூடுபடுத்தினால் மாங்கனீசு பென்டாகார்பனைல் புரோமைடு உருவாகிறது :  
:Mn<sub>2</sub>(CO)<sub>10</sub> + Br<sub>2</sub> → 2 BrMn(CO)<sub>5</sub>.  
பல்வேறு வகையான வழங்கி ஈந்தணைவிகளால் (L) மாங்கனீசு பென்டாகார்பனைல் புரோமைடு பதிலீட்டு வினைக்கு உள்ளாகி BrMn(CO)<sub>3</sub>L<sub>2</sub>. போன்ற வழிப்பெறுதிகளைத் தருகிறது.  
எண்முக ஒருங்கிணைவு வடிவத்தில் இச்சேர்மம் படிகமாகிறது .
# பாராகோமினாசு சுரங்கம்

**பாராகோமினாசு சுரங்கம்** (*Paragominas mine*) என்பது பிரேசில் நாட்டின் பாரா மாநிலத்தின் வடக்கு பகுதியில் அமைந்துள்ள பெரிய பாக்சைட்டு கனிமச் சுரங்கமாகும். பாராகோமினாசு சுரங்கம் பிரேசிலில் காணப்படும் மிகப்பெரிய பாக்சைட்டு இருப்புச் சுரங்கமாகவும், தென் அமெரிக்காவின் மிகப்பெரிய சுரங்க நிறுவனமாகவும் விளங்குகிறது, இங்கு 1 பில்லியன் டன் பாக்சைட்டு கனிமம் இருக்கலாம் என மதிப்பிடப்பட்டுள்ளது.
# இன்னீரம்

**இன்னீரம்** (*Melon*) என்பது சுரைக்காய் வகையி குடும்பத்தைச் சேர்ந்த அனைத்து இனங்களையும் குறிக்கும் பொதுப்பெயர் ஆகும். மாந்தர் உண்ணக்கூடிய இதன் இனிப்பு நிறைந்த பழங்கள் சதைப்பற்றுடன் இருக்கும்.
# இன்னீரம்

## இனங்கள்

**Benincasa**
- நீற்றுப்பூசணி (B. hispida)  
**Citrullus**
- தர்ப்பூசணி (C. lanatus)  
**Cucumis**
- முள் முலாம்பழம் (C. metuliferus)
- முலாம்பழம் (C. melo)
# காற்றுக்கென்ன வேலி

**காற்றுக்கென்ன வேலி** (Kaatrukkenna Veli), என்பது புகழேந்தி தங்கராஜ் இயக்கத்தில் வெளிவந்த தமிழ் திரைப்படம். இதில் சுஜிதா மற்றும் சிறீமன் முக்கிய கதாபாத்திரத்திலும், குஷ்பூ, அருண் பாண்டியன், சந்திரசேகர், சுதாங்கன், சக்தி குமார், அருள்மணி, கலைராணி (நடிகை), டயானா மற்றும் பிரேமி துணை கதாபாத்திரத்திலும் நடித்துள்ளனர். இப் படத்தை தி. வெள்ளையன் தயாரித்துள்ளார். இளையராஜாவின் இசை அமைப்பில் இத் திரைப்படம் ஏப்ரல் 27, 2001இல் வெளியானது.
# காற்றுக்கென்ன வேலி

## கதை

இளம்பெண்ணான மணிமேகலை (சுஜிதா) ஒரு தமிழீழ விடுதலைப் புலிகள் போராளி. இலங்கையின் வடகிழக்கு கடற்கரையில் உள்ள வல்வெட்டித்துறையில் நடந்த யுத்தத்தில் காலில் அடிபட்டு மிக மோசமான நிலையில் இருக்கிறாள். அங்கிருந்த போராளிகள் ஒன்று சேர்ந்து அவளை படகில் ஏற்றி இந்தியாவிற்கு வந்தனர். அவர்கள் கோடியக்கரை (இந்தியா) வந்து அங்குள்ள தமிழர்களின் உதவியால் நாகப்பட்டினத்திலுள்ள மருத்துவமனைக்குச் சென்றனர்.  
மருத்துவர் சுபாஷ் சந்திர போஸ் என்கிற சுபாஷ் (சிறீமன்), மணிமேகலைக்கு மருத்துவம் செய்வது சட்ட விரோத செயலாதலால் முதலில் ஒத்துக்கொள்ளவில்லை. பின்னர், அவளின் காயத்தைக் கண்டு அறுவைசிகிச்சை செய்ய முன்வருகிறார்.
ஆனால் மணிமேகலை தன் கால்களை இழக்கத் தயாராக இல்லை. அதனால் மருத்துவர்கள் ஒன்று கூடி தற்காலிகமாக அவளது காலை சரி செய்தனர். எந்த நேரத்திலும் சிகிச்சை பலனின்றி அவள் இறக்க நேரிடும். கால்களை எடுத்தால் உயிர் வாழலாம் என்கிற நிலையிலும் கூட தன் கால்களை இழக்காமல் இருக்கும் மணிமேகலை ஏன் அவ்வாறு நடந்து கொள்கிறாள் என்று மருத்துவருக்குப் புரியவில்லை. அவள் சுபாஷிடம் தன் முன்கதையை கூறுகிறாள்.  
அவளது சோகமான முன்கதையை கேட்டதும் சுபாஷ், ஒரு மாதம் மருத்துவமனையில் தங்க அனுமதித்தான். இதற்கிடையில் இலங்கை அரசிடமிருந்து தமிழ்நாடு காவல்துறைக்கு போராளிகள் மருத்துவமனையில் தங்கியிருப்பதாக தகவல் வருகிறது. பின்னர் நடக்கும் சம்பவங்கள் கதையின் முடிவாக அமைகிறது.
# காற்றுக்கென்ன வேலி

## நடிப்பு

- சுஜிதா - மணிமேகலை
- சிறீமன் - சுபாஷ்
- குஷ்பூ - லட்சுமி
- அருண் பாண்டியன் - போராளி
- சந்திரசேகர் - மொகமத் ஷெரிப்
- சுதாங்கன் - முரளி
- சக்தி குமார் - யோகனாதன்
- அருள்மணி - பகவதி பாண்டியன்
- கலைராணி (நடிகை) - சுபாஷின் தாய்
- டயானா - ஷிபா
- பிரேமி - மணிமேகலையின் தாய்
- பி. சுஜித்
- மு. கலைவாணன்
- லதா
- ரூபன் ஜார்ஜ் - காவல்துறை அதிகாரி
- கே. விஜயகுமார்
- பி. என். சாமிநாதன்
# காற்றுக்கென்ன வேலி

## பாடல்கள்

இப்படத்தில் பாரதியாரின் பாடல்களுக்கு இளையராஜா இசையமைத்திருந்தார்.  
| எண் | பாடல் | பாடியோர் | நேரம் |  |
| --- | --- | --- | --- | --- |
| 1 | 'ஸ்ரீ கணநாத சிந்தூர' | உமா ரமணன், சுனந்தா | 0:33 |  |
| 2 | 'தீராத விளையாட்டுப் பிள்ளை' | உமா ரமணன், சுனந்தா | 1:05 |  |
| 3 | 'வார்த்தை தவறி விட்டாய்' | உமா ரமணன் | 1:28 | } |
# அஞ்சல

**அஞ்சல** (Anjala) தங்கம் சரவணன் இயக்கத்தில் 2016இல் வெளிவந்த தமிழ் நகைச்சுவைத் திரைப்படமாகும். திலிப் சுப்பராயன் படத்தை தயாரித்திருந்தார். இப்படத்தில் விமல் மற்றும் நந்திதா ஆகிய இருவரும் முக்கிய பாத்திரங்களில் நடித்திருந்தனர் கோபி சுந்தர் இப்படத்திற்கு இசையமைத்திருந்தார்.
# அஞ்சல

## நடிப்பு

- விமல் - கவாஸ்
- நந்திதா (நடிகை) - உத்ரா
- ரித்விகா - அஞ்சல
- பசுபதி (நடிகர்) - முத்திருளாண்டி மற்றும் அப்பு
- முருகதாஸ் (நடிகர்) - கல்யாண ராமன்
- இமான் அண்ணாச்சி - செல்லப்பா
- ஆர். வி. உதயகுமார் - சுந்தரமூர்த்தி
- எழில் - பூபதி
- சுப்பு பஞ்சு அருணாச்சலம் - யூகே
- வெங்கட்ராமன் - ஞானப்பிரகாசம்
- ஷாகுல் மாஸ்டர் - ஜான்
- வசந்த்
- தேவராஜ்
- காதல் கிருஷ்ணமூர்த்தி  
பாடல் காட்சியில் சிறப்புத் தோற்றத்தில் நடித்தவர்கள் :  
- பாபி சிம்ஹா
- தேவா
- ஜெயம் ரவி
- ஜீவா (திரைப்பட நடிகர்)
- கார்த்திக் சிவகுமார்
- ராகவா லாரன்ஸ்
- இராசேந்திரன் (நடிகர்)
- ரோபோ சங்கர்
- சமுத்திரக்கனி
- சசிகுமார்
- சிவகார்த்திகேயன்
- சூரி
- ஸ்ரீதர்- நடன அமைப்பாளர்
- தம்பி ராமையா
- விஜய் சேதுபதி
- விக்ரம் பிரபு
# அஞ்சல

## தயாரிப்பு

விமல், நந்திதா மற்றும் பசுபதி நடித்திருக்கும் "அஞ்சல" படத்தின் தயாரிப்பு வேலைகள் திசம்பர் 2013இல் ஆரம்பிக்கப்பட்டது. இதை திலீப் சுப்பராயன் தயாரித்துள்ளார். இப் படத்தின் ஒளிப்பதிவை ரவி கண்ணனும், படத்தொகுப்பை பிரவீண் ஸ்ரீகாந்த்தும் செய்துள்ளனர். இதற்கு இசை அமைத்தவர் கோபி சுந்தர். திலீப்பின் தந்தை சூப்பர் சுப்பராயன் இப் படத்தின் சண்டை காட்சிகளை அமைத்துள்ளார்.
# அஞ்சல

## பாடல்கள்

இப் படத்திற்கு இசை அமைத்தவர் கோபி சுந்தர். இப் படத்தின் பாடல்களை நா. முத்துக்குமார், யோகபாரதி, கங்கை அமரன், ஏகாதசி மற்றும் லலிதானந்த் எழுதியுள்ளனர். 'பிகைண்ட்வுட்ஸ்' இணையதளம் இப்படத்தின் பாடல்களுக்கு 5க்கு 2.75 புள்ளிகள் கொடுத்துள்ளது.
# அஞ்சல

## வரவேற்பு

"டைம்ஸ் ஆஃப் இந்தியா" இத் திரைப்படத்திற்கு 5க்கு 3 புள்ளிகளை வழங்கியது. மேலும், இப் படம் சீராக எடுக்கப்படவில்லை எனவும், திரைக்கதையில் கூடுதல் கவனம் செலுத்தியிருக்கலாம் எனவும் விமர்சித்தது. "தி இந்து" பத்திரிகை, 'அஞ்சல' படத்தின் ஆரம்பக் காட்சிகள் மிகவும் அருமையாக உள்ளது எனவும், திரைக்கதையை கொண்டு சென்ற பாங்கு சரியில்லை எனவும் விமர்சித்தது. 'அஞ்சல' படத்தின் கருப்பொருள் தனித்தன்மையாக இருந்தாலும், அதன் திரைக்கதை மற்றும் கையாண்ட முறை விரும்பத்தக்கதாக இல்லை என "இந்துஸ்தான் டைம்ஸ்" விமர்சித்தது. "மூவி குரோ" தனது விமர்சனத்தில் 'அஞ்சல' ஒரு சிறந்த முயற்சி எனக் குறிப்பிட்டுள்ளது.
# அடாவடி

<span data-segmentid="87">அடாவடி (***Adavadi)*** வி. எஸ். பரத் ஹன்னா இயக்கத்தில் 2007 ஆண்டு வெளிவந்த இந்தியத் தமிழ்த் திரைப்படமாகும். சத்யராஜ், ராதா மற்றும் பலர் நடித்திருந்தனர். ஜி. சரவணா மற்றும் ஆர். சேகர் தயாரித்து, தேவா இசை அமைத்த இப்படம், 30 மார்ச் 2007 அன்று வெளியிடப்பட்டது.</span> "<span data-segmentid="89">***ஏ**"* என்ற கன்னட படத்தின் மறு ஆக்கமாகும்.</span>
# அடாவடி

## நடிகர்கள்

- சத்யராஜ் - பரத்
- ராதா - சாந்தினி
- பர்வேஷ்
- சுஜா வருநீ
- கஞ்சா கருப்பு
- Y. Gee. மஹிந்திரா - பரத்தின் தந்தை
- மலேசியா வாசுதேவன்
- அலெக்ஸ்
- வையாபுரி - மைக்கில்
- சத்யப்ரியா - பரத்தின் தாய்
- கே. ஆர். வத்சலா - சாந்தினியின் தாய்
- பாத்திமா பாபு
- ஷர்மிலி
- கோவை செந்தில்
- டெலிபோன் சுப்பிரமணியம்
- முத்துக்காளை
# அடாவடி

## கதைச்சுருக்கம்

பரத் (சத்யராஜ்) ஒரு கைதேர்ந்த, நேர்த்தியான பட இயக்குநர் ஆவார். முன் கோவ சுபாவம் கொண்டதால், தன்னை சுற்றி இருப்பவர்களை மரியாதை குறைவாகவும், அகந்தையுடனும் நடத்துவார் பரத். அவர் இயக்கும் திரைப்படம் ஒன்றில், சாந்தினி (ராதா) எனும் புதுமுக நடிகை அறிமுகமானார். நாளடைவில், சாந்தினி பரத்தை காதல் செய்தார். அனைவரின் முன்னிலையிலும், தன் காதலை பரத்திடம் வெளிப்படுத்தினாள். அது சற்றும் பிடிக்காத பரத், கோபம் கொண்டு, அனைவரின் முன்னிலையிலும் அவளை கன்னத்தில் அடித்து அவமான படுத்துகிறார். அதில் விரக்தி அடைந்த சாந்தினி, பரத்தை விட்டு விலகி வாழ்ந்து வருகிறார். சாந்தினியை மறக்க முடியாத பரத், குடி போதைக்கு அடிமையாகிறார். பரத்தும் சாந்தினியும் ஒன்று சேர்ந்தார்களா? என்ற கேள்விக்கு விடைகாணுதலே மீதிக் கதையாகும்.
# அடாவடி

## தயாரிப்பு

<span data-segmentid="137">அடிதடி எனும் வெற்றிப்படத்தை தொடர்ந்து, சத்யராஜுடன் அணி சேர்ந்தார், இயக்குநர் பரத் ஹன்னா. சுந்தரா டிராவல்ஸ் எனும் படத்தில் நடித்த ராதா, இப்படத்தில் கதாநாயகியாக நடிக்க தேர்வு செய்யப்பட்டார். தேவா இசை அமைக்க ஒப்பந்தமானார் </span>
# அடாவடி

## ஒலிப்பதிவு

<span data-segmentid="172">ஸ்நேஹன், பிறைசூடன், செந்தில்குமார் எழுதிய பாடல் வரிகளுக்கு தேவா இசை அமைத்தார்.</span>
| <span data-segmentid="178">1</span> | என் அன்பே | <span data-segmentid="180">கார்த்திக் , மீருனாலினி</span> | <span data-segmentid="182">5:15</span> |  |
| --- | --- | --- | --- | --- |
| <span data-segmentid="183">2</span> | இது ஒன் டே | <span data-segmentid="185">மலேசியா மரான்</span> | <span data-segmentid="186">4:38</span> |  |
| <span data-segmentid="187">3</span> | <span data-segmentid="188">'திண்டுக்கல் பூட்டு'</span> | <span data-segmentid="189">தேவா , ஸ்ரீ தேவிகா பாரத்</span> | <span data-segmentid="191">5:25</span> |  |
| <span data-segmentid="192">4</span> | திசை | ஸ்ரீராம் பார்த்தசாரதி | <span data-segmentid="196">4:27</span> | } |
# அடாவடி

## <span data-segmentid="197">வரவேற்பு</span>

<span data-segmentid="198">இந்த படம் பெரும்பாலும் எதிர்மறையான விமர்சனங்களைப் பெற்றது.</span><span data-segmentid="200"></span>
# திருட்டுப்பயலே 2

**திருட்டுப்பயலே 2** (*Thiruttu Payale 2*) (2017) படம் இயக்குநர் சுசி கணேசன் இயக்கத்தில் 10 வருடங்களுக்கு பிறகு உருவாகும் இரண்டாம் பாகம். இத்திரைப்படத்திலும் பாபிசிம்ஹா, விவேக், அமலா பால், பிரசன்னா மற்றும் பலர் நடித்திருக்கும் திரைப்படம். ஆனால் இரண்டு கதைக்கும் தொடர்பு இல்லை.தகவல் தொழில்நுட்ப வளர்ச்சியின் எதிர்மறை பாதிப்புகள்தான் இந்தக் கதைக்கு அடித்தளம். இன்றைய தலைமுறைகள் சந்திக்கும் பிரச்சனை புரியும் படி திரைக்கதை அமைந்து உள்ளது.
# திருட்டுப்பயலே 2

## கதை களம்

நேர்மையான போலீஸ் அதிகாரி செல்வம்(பாபி சிம்ஹா). அவர் வசிக்கும் விட்டின் கீழ் வசிக்கும் அகல்யாவை(அமலா பால்) காதல் திருமணம் செய்கிறார். பிரபலங்களின் போன் கால்களை ஒட்டுக்கேட்பது அவருக்கு இடப்பட்ட உத்தரவு. நேர்மையாகப் பணிபுரிந்தால் விரைவாக பணம் சேமிக்க இயலாது என்பதனைப் புரிந்து நேர்மையற்ற வழிகளில் பணம் பெற என்னுகிறார். ஒரு நாள் அமைச்சரின் போன்காலை ஒட்டுக் கேட்கும் செல்வம், அவரின் பணத்தை எடுத்து விடுகிறார். இந்த வேலையைத் தொடர ஆரம்பிக்கிறார். பாபியின் காதல் மனைவி அகல்யா ஃபேஸ்புக்லேயே கிடப்பவர். அகல்யா பிறந்தநாளுக்கு தனது நண்பர்களை விருந்துக்கு அழைக்கிறார். அந்த நண்பர்களின் போன் கால்கள் மற்றும் அகல்யாவின் போன் நம்பரையும் ஒட்டுக் கேட்கிறார் செல்வம். இதில் திருமணமான பெண்களிடம் மோசமாக பேசி வலைவிரிக்கும் பாலகிருஷ்ணன்(பிரசன்னாவை) பால்க்கி என்று அழைக்கப்படுபவரை கண்டு பிடிக்கிறார். ஒரு நாள் பால்க்கி , அகல்யாவிடம் பேசுவதையும் கேட்டு அதிர்ச்சியடையும் செல்வம் அவரை போலீஸ் வைத்து அடிக்கிறார். செல்வம் செய்யும் வேலைகள் பற்றிய தகவல்களை சேகரித்து அவரை பழிவாங்க முயற்சிக்கிறார் பால்க்கி. இன்னொரு பக்கம் அகல்யாவை அடையவும் முயற்சிக்கிறார். பிறகு வருவது க்ளைமேக்ஸ். வித்யாசாகர் நீண்ட இடைவேளைக்கு பிறகு கலக்கியுள்ளார், அதிலும் பின்னணி இசையில் ஒலிக்கும் அந்த திருட்டு பயலே பாடல் ரசிக்க வைக்கின்றது, செல்லத்துரை ஒளிப்பதிவும் சிறப்பு.ன்னணி கதாபாத்திரங்களாக நடித்திருந்த, எம்.எஸ்.பாஸ்கர், `பினாமி சேட்ஜி' பிரதீப் கே விஜயன், முத்துராமன் மூவருடைய நடிப்பும் நன்றாக இருந்தது.விவேக் மற்றும் ரோபோசங்கரும் இத்திரைப்படத்தில் நடித்துள்ளனர்.
# பாலாகோட்

**பாலாகோட்** (**Balakot**) பாக்கித்தான் நாட்டின் கைபர் பக்துன்வா மாகாணத்தின், மன்செரா மாவட்டத்தில், இந்தியா-பாகிஸ்தான் எல்லையை ஒட்டி, குன்கார் ஆற்றின் கரையில் அமைந்த நகரம் ஆகும். இமயமலைத் தொடர்களில் அமைந்த இந்நகரம்,
கோடைக்கால வாழிடம் ஆகும்.  
பாலகோட் நகரம், தேசியத் தலைநகரம் இஸ்லாமாபாத்திற்கு வடக்கே 160 கி.மீ. தொலைவிலும், முசாஃபராபாத் நகரத்திற்கு மேற்கே 50 கி.மீ. தொலைவிலும் உள்ளது. இந்நகரம் உயர்ந்த மலைகளைக் கொண்டதால், கோடைக்கால வாழிடமாக உள்ளது.  
2005 காஷ்மீர் நிலநடுக்கத்தின் போது 40 ஆயிரம் மக்கள் பாதிக்கப்பட்டனர். மேலும் பாலகோட் நகரம் முற்றிலும் அழிந்தது.  
பின்னர் இந்நகரத்தை, சவூதி அரேபியாவின் நிதியுதவியுடன் மீண்டும் மறுசீரமைக்கப்பட்டது.  
இந்நகரத்தின் எல்லைப்புறப் பகுதிகள், தலிபான் மற்றும் ஜெய்ஸ்-இ-முகமது போன்ற திவீரவாத இயக்கங்களின் முகாம்கள் செயல்படுகிறது.
# பாலாகோட்

## இனக்குழுக்கள்

கால்நடைகளை மேய்க்கும், குஜ்ஜாரி மொழி பேசும் குர்சார்கள் சுவாதிகள், துருக், மொகல், சையத் இன மக்கள் இந்நகரத்தில் அதிகம் வாழ்கின்றனர்.
# பாலாகோட்

## வரலாறு

மௌரியப் பேரரசு, குப்தப் பேரரசு, குசான் பேரரசு, இந்தோ கிரேக்கம், காபூல் சாகி, சீக்கியப் பேரரசு, முகலாயப் பேரரசு, பிரித்தானிய இந்தியாவில் பாலாகோட் நகரம் இருந்தது.
இந்தியப் பிரிவினைக்கு பின்னர், 1947-இல் இந்நகரம் பாகிஸ்தான் நாட்டுடன் இணைந்தது.
# பாலாகோட்

## இந்தியப் போர் விமானத் தாக்குதல்கள்

இந்தியாவின் ஜம்மு காஷ்மீர் மாநிலத்தின் புல்வாமா மாவட்டத்தில், இந்திய மத்திய சேமப்படை அணியைச் சேர்ந்த 40 வீரர்கள், ஜெய்ஸ்-இ-முகமது இயக்க தீவிரவாதியின் கார் வெடிகுண்டுத் தாக்குதலுக்கு பலியானதை அடுத்து, இந்திய போர் விமானங்கள், பாலகோட் நகரம் மற்றும் அதனைச் சுற்றியுள்ள *ஜப்பா*, *கார்ஹி ஹபிபுல்லா* போன்ற நகரங்களில் இயங்கும் ஜெய்ஷ் இ முகமது தீவிரவாத இயக்கத்தின் முகாம்களை, 26 பிப்ரவரி 2019 அன்று அதிகாலையில் தகர்த்து அழித்தது.
# விஸ்வநாத் (1996 திரைப்படம்)

**விஸ்வநாத்** (*Vishwanath*) 1996 ஆம் ஆண்டு ஆகத்து மாதம் 16 ஆம் தேதியன்று சரவணன் மற்றும் சுவாதி நடிப்பில், தேவா இசையில், கே. கௌதம் இயக்கத்தில், பி. வீரமுத்து தயாரிப்பில் வெளியான தமிழ் திரைப்படம்.
# விஸ்வநாத் (1996 திரைப்படம்)

## கதைச்சுருக்கம்

விஸ்வநாத் (சரவணன்) சிறையிலிருந்து தப்பிக்கிறான். அவன் புகைப்படத்தை செய்தித்தாள்களில் வெளியிட்டு மாநிலம் முழுவதும் காவல்துறை தேடுகிறது. ஒரு நாள் தன் வீட்டருகே விஸ்வநாத்தை பார்க்கும் சுவாதி (சுவாதி) அவனைக் கண்டு அஞ்சி ஓடுகிறாள். சுவாதி தன் சகோதரி சிந்துவுடன் (சிந்து) தங்கியிருக்கிறாள். சிந்து ஒரு நாள் மயக்கமடைந்து விழ, அவளுக்கு விஸ்வநாத் சிகிச்சையளிக்கிறான். அவன் ஒரு மருத்துவர் என்று அறிந்துகொள்ளும் சுவாதி அவன் சிறைக்கைதியான காரணத்தைக் கேட்க விஸ்வநாத் அவன் சோகக்கதையைக் கூறுகிறான்.  
மைக்கேலுக்குச் (பிரகாஷ் ராஜ்) சொந்தமான மருத்துவமனையில் பணிபுரியும் மருத்துவர் விஸ்வநாத். பணம் மட்டுமே மைக்கேலின் குறிக்கோள். விஸ்வநாத் நோயாளிகளின் நலனில் அக்கறை செலுத்துபவன். இவர்களுக்கிடையே அடிக்கடி வாக்குவாதங்கள் நிகழ்கிறது. எனவே அந்த மருத்துவமனையை விட்டு வெளியேறி வேறொரு மருத்துவமனையில் பணிபுரிகிறான். விஸ்வநாத் விலகியதால் நோயாளிகள் வருவது குறைந்து மைக்கேல் நட்டமடைகிறான். விஸ்வநாத் பணிபுரியும் மருத்துவமனை லாபகரமாக இயங்குகிறது. பணத்திற்கு ஆசைப்பட்டு சட்டவிரோதமாக தீவிரவாதிகளுக்கு சிகிச்சையளிக்கிறான் மைக்கேல். அவர்களிடம் உள்ள ஆயுதங்களை விஸ்வநாத்தின் மருத்துவமனையில் பதுக்கிவைத்து காவல்துறைக்கு தகவல் தெரிவிக்கின்றனர். மருத்துவமனையை சோதனையிடும் காவல்துறை விஸ்வநாத்தை கைது செய்கிறது. தன் சட்டவிரோத நடவடிக்கைகள் பற்றி அறிந்த அவன் மருத்துவமனையில் பணிபுரியும் மருத்துவர் ஜெனிபரை (மோகினி) கொன்றுவிடுகிறான் மைக்கேல்.  
தப்பியோடிய விஸ்வநாத்தைக் கைது செய்யும் பொறுப்பு காவல் அதிகாரி ராஜ்குமாரிடம் (ராதாரவி) ஒப்படைக்கப்படுகிறது. சுவாதி விஸ்வநாத்தை காதலிக்கிறாள். விஸ்வநாத் தான் நிரபராதி என்று நிரூபித்து தண்டனையிலிருந்து தப்பினானா? என்பது மீதிக்கதை.
# விஸ்வநாத் (1996 திரைப்படம்)

## நடிகர்கள்

- சரவணன் - விஸ்வநாத்
- மோகினி - ஜெனிபர்
- சுவாதி - சுவாதி
- ராதாரவி - ராஜ்குமார்
- பிரகாஷ் ராஜ் - மைக்கேல்
- மணிவண்ணன் - நாராயணன்
- செந்தில் - சங்கர்லால்
- சிந்து - சிந்து
- டி. எஸ். ராகவேந்திரா
- வி. கோபாலகிருஷ்ணன்
- இடிச்சபுளி செல்வராஜ் - செல்வராஜ்
- கருப்பு சுப்பையா - காதர் பாய்
- திடீர் கண்ணய்யா
- குமரிமுத்து
- மகாநதி சங்கர் - டேவிட்
- அருள்மணி
- ஜோதி மீனா
# விஸ்வநாத் (1996 திரைப்படம்)

## இசை

படத்தின் இசையமைப்பாளர் தேவா. பாடலாசிரியர் வாலி.  
| 1 | கர்த்தரை பார்த்தேன் | எஸ். பி. பாலசுப்பிரமணியம், சித்ரா | 4:49 |  |
| --- | --- | --- | --- | --- |
| 2 | 1,2,3,4,5,6, என் போன் | சித்ரா | 4:34 |  |
| 3 | ஜில் என்று வீசுது | உண்ணிமேனன், சுஜாதா மோகன் | 4:10 |  |
| 4 | மாமா நான் உனக்கு | சித்ரா | 4:14 |  |
| 5 | கோங்குரா | மனோ, சுவர்ணலதா | 4:02 | } |
# கடற்பேரோந்தி

**கடற்பேரோந்தி** (*marine iguana*) என்பது பேரோந்தி வகையைச் சேர்ந்த கடல்வாழ் உயிரினம் ஆகும். இது எக்குவடோர் நாட்டில் உள்ள கலாபகசுத் தீவுகளில் மட்டுமே காணப்படுகிறது. பல்லியோந்திகள் வரிசையில் கடற்பேரோந்திகள் மட்டுமே நீந்தும் திறன் பெற்றுள்ளன. இதில் மொத்தம் 7 அல்லது 8 துணையினங்கள் உள்ளன.
# மகாத்மா: லைஃப் ஆஃப் காந்தி, 1869–1948

**மகாத்மா: லைஃப் ஆஃப் காந்தி, 1869–1948** (***Mahatma: Life of Gandhi, 1869–1948*** ) என்பது மகாத்மா காந்தியின் வாழ்க்கை வரலாற்றை விவரிக்கும் 1968 ஆண்டைய விபரணப்படமாகும். இந்தப் படமானது இந்திய அரசின் திரைப்படப் பிரிவின் ஒத்துழைப்போடு, காந்தி தேசிய நினைவு நிதியில் தயாரிக்கப்படது. இப்படத்தை திரைக்கதை எழுதி இயக்கியவர் வித்தல்பாய் ஜவேரி ஆவார். மேலும் இப்படத்தில் இடம்பெற்ற வர்ணனையானது ஜவேரியால் செய்யப்பட்டது. கருப்பு, வெள்ளையில் எடுக்கப்பட்ட இப்படமானது, 33 சுருள்களோடு (14 அத்தியாயங்கள்), 330 நிமிட கால அளவைக் கொண்டுள்ளது.  
இப்படமானது காந்தியின் வாழ்க்கை வரலாற்றையும், சத்தியத்திற்கான அவரது இடைவிடாத தேடலைக் காட்டும் விதமாகவும் தயாரிக்கப்பட்டுள்ளது. இந்தப் படத்தில் இயங்குபடம், அசல் ஒளிப்படங்கள், பழைய அச்சுப் பிரதிகள் போன்றவற்றை உள்ளடக்கி காந்தியின் வாழ்க்கையைக் காட்டுகிறது.  இந்த கதையானது பெரும்பாலும் காந்தியின் சொந்த சொற்களைப் பயன்படுத்தி விவரிக்கப்பட்டுள்ளது.  
இப்படமானது பல பதிப்புகளைக் கொண்டதாக உள்ளது. ஆங்கிலத்தில் 5 மணிநேரம் கொண்ட விரிவான பதிப்பும், 2 மணி 16 நிமிடங்கள் கொண்ட இடைநிலைப் பதிப்பும், ஒரு மணிநேரம் கொண்ட சிறு பதிப்புகளாகவும் உள்ளது. இதன் இந்தி பதிப்பானது 2 மணி 20 நிமிடங்களிலும், ஜேர்மன் பதிப்பானது1 மணி 44 நிமிடங்களுடன் உள்ளது.
# மச்சி (திரைப்படம்)

**மச்சி** 2004 ஆம் ஆண்டு துஷ்யந்த் மற்றும் சுபா பூஞ்சா நடிப்பில், அறிமுக இயக்குநர் கே. எஸ். வசந்தகுமார் இயக்கத்தில், ஏ. ஆர். ரைஹானா இசையில், எஸ். கே. கிருஷ்ணகாந்த் தயாரிப்பில் வெளியான தமிழ் திரைப்படம்.
# மச்சி (திரைப்படம்)

## கதைச்சுருக்கம்

மும்பையில் வளரும் பணக்காரனான கார்த்திக் (துஷ்யந்த்) இளம்வயதிலேயே பல்வேறு தீய பழக்கங்களுக்கு அடிமையானவனாக இருப்பதால் அவன் தந்தை மோகன்ராம் (பானுச்சந்தர்) அவனை நினைத்து வருத்தப்படுகிறார். அவனைக் கட்டாயப்படுத்தி கோயமுத்தூரில் உள்ள மருத்துவக்கல்லூரியில் சேர்க்கிறார். கல்லூரியில் அவன் வகுப்புத் தோழர்கள் பாண்டி (எஸ். ஆர். பிரகாஷ்), பாபு (சதிஷ்), வாசு (ரஞ்சன்) மற்றும் மோசஸ் (வி. சங்கர்) ஆகியோர். நடுத்தரக் குடும்பத்தைச் சேர்ந்த இவர்களின் குடும்பச்சூழலை சுட்டிக்காட்டி கேலிசெய்கிறான் கார்த்திக். ஆனால் அவர்கள் கார்த்திக்கை தங்கள் நண்பனாகவே எண்ணி பழகுகின்றனர்.  
ஒரு நாள் விபத்தில் சிக்கும் கார்த்திக்கை அந்த நால்வரும் மருத்துவமனையில் சேர்த்துக் காப்பாற்றுகின்றனர். அவர்களின் நல்ல குணத்தை அறிந்துகொள்ளும் கார்த்திக் தன் தீய குணங்களை விட்டு அவர்களோடு நண்பனாகிறான். ரக்சிதாவைக் காதலிக்கிறான் கார்த்திக். கோவிந்த் (கூல் சுரேஷ்) என்பவனுக்கும் கார்த்திக் மற்றும் அவனது நண்பர்களுக்கும் ஏற்படும் சண்டையில் கோவிந்த் முகத்தின் மீது அமிலம் பட்டு படுகாயமடைகிறான்.  
கோவிந்த் அரசியல்வாதி நாராயணனின் (பசுபதி) ஒரே மகன். தன் மகன் படுகாயமுற்றதை அறியும் நாராயணன் அதற்குக் காரணமான கார்த்திக் மற்றும் அவனது நான்கு நண்பர்களைக் கொன்று பழிதீர்க்க முடிவுசெய்கிறான். அவனிடமிருந்து கார்த்திக்கும் மற்றவர்களும் தப்பினார்களா? என்பது மீதிக்கதை.
# மச்சி (திரைப்படம்)

## நடிகர்கள்

- துஷ்யந்த் - கார்த்திக்
- சுபா பூஞ்சா - ரக்சிதா
- பசுபதி - நாராயணன்
- பானுசந்தர் - மோகன்ராம்
- சுலக்சனா - தங்கமணி
- எஸ். ஆர். பிரகாஷ் - பாண்டி
- சதிஷ் - பாபு
- ரஞ்சன் - வாசு
- வி. சங்கர் - மோசஸ்
- எம். எஸ். பாஸ்கர்
- மோகன் வைத்யா - ரக்சிதா தந்தை
- கூல் சுரேஷ் - நாராயணனின் மகன்
- பாபூஸ் - காவலர்
- பாண்டி ரவி
- அஞ்சலிதேவி - நாராயணன் மனைவி
# மச்சி (திரைப்படம்)

## தயாரிப்பு

படத்தின் நாயகன் துஷ்யந்த், நடிகர் சிவாஜி கணேசன் அவர்களின் பேரன் ஆவார். 2003 இல் அவர் நாயகனாக நடித்து வெளியான *சக்ஸஸ்* படத்தை அடுத்து இப்படம் இரண்டாவதாக வெளியானது.  
இசையமைப்பாளர் ஏ. ஆர். ரகுமானின் சகோதரி ஏ. ஆர். ரைஹானா இப்படத்தில் இசையமைப்பாளராக அறிமுகமானார்.  
படத்தின் நாயகி சுபா பூஞ்சா இப்படத்தின் மூலம் கதாநாயகியாக அறிமுகமானார்.  
படத்தில் நடித்த அனைவரும் 45 நாட்கள் ஒத்திகை எடுத்துக்கொண்டது தமிழ் திரையுலகில் இப்படத்திற்கே முதல் முறை.
# மச்சி (திரைப்படம்)

## இசை

படத்தின் இசையமைப்பாளர் ஏ. ஆர். ரைஹானா. பாடலாசிரியர்கள் கலைக்குமார், கபிலன் மற்றும் அண்ணாமலை.  
| 1 | கும்மாங்கோ | கானா உலகநாதன் | 3:06 |  |
| --- | --- | --- | --- | --- |
| 2 | கும்மாங்கோ | சங்கர் மகாதேவன் | 3:05 |  |
| 3 | ஹாலிடே | தேவன் ஏகாம்பரம், போனி | 3:42 |  |
| 4 | மனமே | ஹரிஹரன் | 2:44 |  |
| 5 | போடா போடா | கிருஷ்ணராஜ் , சம்சுதீன், ஸ்ரீவித்யா, ஏ. ஆர். ரைஹானா | 3:39 |  |
| 6 | தாக்க தாக்க | பாலக்காடு ஸ்ரீராம் | 2:07 |  |
| 7 | தொடு தொடு | சுஜாதா மோகன் | 3:30 | } |
# மகாத்மா காந்தி: 20யத் செஞ்சுரி புரொபெட்

**மகாத்மா காந்தி: 20யத் செஞ்சுரி புரொபெட்** (***Mahatma Gandhi: 20th Century Prophet***) என்பது 1953 ஆண்டைய அமெரிக்க விபரணத் திரைப்படம் ஆகும். இப்படத்தை குவென்டின் ரெனால்ட்ஸ் எழுத, ஸ்டான்லி நீல் இயக்கியுள்ளார். இந்த விபரணத் திரைப்படமானது மகாத்மா காந்தியின் வாழ்க்கை வரலாற்றைக் காட்டுவதாக உள்ளது. இப்படமானது 1953 ஏப்ரல் 28 அன்று ஐக்கிய கலைஞர்களால் வெளியிடப்பட்டது.
# காந்திகிரி

சத்தியாகிரகத்தின் ஒரு குறிப்பிடத்தக்க உதாரணமாக உப்பு சத்தியாகிரகத்தை வழிநடத்துகிறார்.]]
**காந்திகிரி** (*Gandhigiri*) என்பது இந்தியாவில் ஒரு புதுக் கொள்கைகளாகும். காந்தியத்தின் கோட்பாடுகளை (சத்தியாக்கிரகம், அகிம்சை சத்தியத்தை உள்ளடக்கிய மோகன்தாசு கரம்சந்த் காந்தியின் கருத்துக்கள்) சமகாலத்தில் வெளிப்படுத்த பயன்படுகிறது. 2006ஆம் ஆண்டு பாலிவுட் திரைப்படமான *லாகே ரஹோ முன்னா பாய்* என்ற படத்தின் மூலம் இந்த வார்த்தை பிரபலமானது.  
மராத்தி, இந்தி, தமிழ் உட்பட இந்தியாவில் பல்வேறு மொழிகளில் "காந்திகிரி" என்பது மகாத்மா காந்தியின் கொள்கைகளின் நடைமுறையைக் குறிக்கும் ஒரு பேச்சு வழக்காக உள்ளது. இது காந்தியத்தின் பேச்சுவழக்கு வடிவமாகும். காந்தியம் என்பது மகாத்மா காந்தியின் தத்துவங்களை சுருக்கமாகக் கூற முயற்சிக்கும் ஒரு சொல். காந்தியத்தின் அடிப்படைக் கோட்பாடுகளில் சத்தியமும் சத்தியாகிரகமும் அடங்கும்: சத்யா: "உண்மை", ஆக்ரஹ: "சத்தியத்திலிருந்து அல்லது அகிம்சையிலிருந்து பிறந்த சக்தி" என்பது பொருள்.
# காந்திகிரி

## சொல் பிரபலமாதல்

2006ஆம் ஆண்டில் வினோத் சோப்ரா தயாரிப்பில் ராஜ்குமார் கிரானி இயக்கத்தில் வெளிவந்த இசை நகைச்சுவைத் திரைப்படமான *லாகே ரஹோ முன்னா பாய்* என்ற படம் வெளியானது. இந்த படத்தில் சஞ்சய் தத் மும்பையின் உள்ளூர் பையன் முன்னா பாயாக நடிக்கிறார். அவர் மகாத்மா காந்தியின் ஆத்மாவைப் பார்க்கத் தொடங்குகிறார். காந்தியின் உருவத்துடனான தொடர்புகளின் மூலம், முன்னா பாய் சாதாரண மக்கள் தங்கள் பிரச்சினைகளைத் தீர்க்க உதவுவதற்காக காந்திகிரி என்று அழைப்பதை நடைமுறைப்படுத்தத் தொடங்குகிறார்.
# அகுசன் ஆறு

**அகுசன் ஆறு** (**Agusan River**) பிலிப்பீன்சு நாட்டிலுள்ள ஒரு முக்கியமான ஆறு ஆகும். இது பிலிப்பீன்சு நாட்டின் மிண்டனாவோ தீவின் வடகிழக்கு பகுதியில் உள்ளது. இதன் நீளம் 390 கிலோமீட்டராகும்.இதன் தொடக்கம் தாவோ ஒரியண்டல் மற்றும் தாகூம் நகரத்திற்கு மத்தியில் உள்ள கம்போஸ்டலா பள்ளதாக்கில் உள்ள மலைகளில் ஆரம்பிக்கிறது.
# பாராகேட்டு சுரங்கம்

**பாராகேட்டு சுரங்கம்** (*Paracatu mine*) என்பது பிரேசில் நாட்டின் வடமேற்கு மண்டலத்திலுள்ள.  
இச்சுரங்கத்தின் உரிமையாளாராக கனடா நாட்டைச் சேர்ந்த கின்ரோசு தங்கச் சுரங்க நிறுவனம் செயல்பட்டு இயக்கி வருகிறது.  
17.5 மில்லியன் அவுன்சு அளவுக்கு தங்கம் இச்சுரங்கத்தின் இருப்பில் உள்ளதாக மதிப்பிடப்பட்டுள்ளது.
# த மேக்கிங் ஆஃப் த மகாத்மா

**த மேக்கிங் ஆஃப் த மகாத்மா** (*The Making of the Mahatma*) என்பது 1996 ஆண்டைய இந்தோ - தென்னாப்பிரிக்க கூட்டுத் தயாரிப்பில் வெளிவந்த திரைப்படமாகும். இப்படத்தை சியாம் பெனகல் இயக்கியுள்ளார். மகாத்மா என்று போற்றப்படும் அளவுக்கு மோகன்தாஸ் கரம்சந்த் காந்தி செதுக்கப்பட்ட காலமான அவர் 21 ஆண்டுகள் தென்னாப்பிரிக்காவில் வாழ்ந்த வாழ்கைப் பற்றிய திரைப்படமாக இது உள்ளது. இப்படமானது ஃபாத்திமா மிர் எழுதிய ‘The Apprenticeship of a Mahatma’ என்ற நூலை அடிப்படையாகக் கொண்டு எடுக்கப்பட்டது. (இவரே படத்தின் திரைக்கதையையும் எழுதியுள்ளார்).
# த மேக்கிங் ஆஃப் த மகாத்மா

## நடிகர்கள்

- பாரிஸ்டர் மோகன்தாஸ் கரம்சந்த் காந்தியாக ரஜித் கபூர்
- கஸ்தூரிபாய் காந்தியாக பல்லவி ஜோஷி
- பால் ஸ்லாபோலிப்சியாக ஜே.சி. ஸ்முட்ஸ்
- வார்டராக சியன் காமெரோன் மைக்கேல்
- சார்லஸ் பிள்ளை
- கீத் ஸ்டீவன்சன்
# த மேக்கிங் ஆஃப் த மகாத்மா

## விருதுகள்

- 1996: தேசிய திரைப்பட விருதுகள் வாங்கிய நடிகர்களின் பட்டியல் - காந்தியாக நடித்த ரஜித் கபூர்
- 1996: சிறந்த ஆங்கிலப்படத்துக்கான தேசிய திரைப்பட விருது
# பேரோந்தி

**பேரோந்தி** (Iguana) என்பது வெப்ப மண்டலத்தில் வாழும் முதுகெலும்புள்ள ஊர்வன வகையைச் சேர்ந்த ஒரு பல்லி ஆகும். இது நடு அமெரிக்காவிலும் தென் அமெரிக்காவின் வட பகுதியிலும் கரிபியத் தீவுகளிலும் இயற்கையாகக் காணப்படுகின்றது. அதிக அளவாக ஏறத்தாழ இரண்டு மீட்டர் நீளத்திற்கு வளரக்கூடியது. ஆறு கிலோகிராம் வரை எடை இருக்ககூடியது. பரவலாக அறியப்படும் பச்சைப் பேரோந்திகளில் பெண் பேரோந்திகள் ஆண் எடையில் பாதிதான் இருக்கும். அறிவியல் கண்ணோட்டத்தில் இவ்வினத்தை 1768 இல் சோசப்பசு நிக்கோலாசு லாரெண்ட்டி (Josephus Nicolaus Laurenti) என்பவர் "*Specimen Medicum, Exhibens Synopsin Reptilium Emendatam cum Experimentis circa Venena* என்னும் தலைப்பிட்ட நூலில் விளக்கினார். *பேரோந்திவகையி* என்னும் குடும்பத்தில் எட்டு பேரினங்களும் 30 தனி இனங்களும் உள்ளன. ஆனால் அவற்றில் இரண்டு பேரினத்தில் உள்ளவை பரவலாக அறியப்படுவன: *இகுவானா இகுவானா* (iguana iguaana) என்னும் அறிவியற் பெயர் கொண்ட பச்சைப் பேரோந்தி, மஞ்சள் பேரோந்தி. இவை தவிர புதிதாக மிக அண்மையில் (சனவரி 2009 இல்) இளஞ்சிவப்புப் பேரோந்தி ஒன்று புது இனமாக கலாப்பகசுத் தீவுகளில் உள்ள இசபெல்லாத் தீவில் *வல்க்கன் வுல்ஃவு* (Volcan Wolf) என்னும் பகுதியில் கண்டுபிடிக்கப்பட்டுள்ளது. கூர்ந்து நோக்கும் டார்வின் இந்தப் பேரோந்தி இனத்தைக் கண்டுபிடிக்கத் தவறினார் என்று கூறுகிறார்கள்.  
பேரோந்தியை ஆங்கிலத்தில் *இகுவானா* (iguana) என்று அழைக்கிறார்கள், ஆனால் அது எசுப்பானிய மொழியில் இருந்து பெற்ற சொல். தென் அமெரிக்காவின் பழங்குடிகளாகிய *தைனோ* (Taino) என்பவர் மொழியில் *இவானா* ("Iwana") என்னும் சொல்லில் இருந்து எசுப்பானிய மொழி இச்சொல்லைப் பெற்றது". இச்சொல் 16 ஆவது நூற்றாண்டில்தான் ஆங்கிலத்தில் வழங்கத்துவங்கியது.
# பேரோந்தி

## உணவும் வாழ்வும்

பேரோந்தியின் உணவு பெரும்பாலும் இலைகளும், மலர் மொட்டுகளும், இலைகளும், அத்தி மரம் மற்றும் பிற மரங்களின் பழங்களும் ஆகும் (ஊர்வனக்குஞ்சுகள்) வெளிவரும். இவை 7-8 செ.மீ அளவே இருக்கும்.
# பேரோந்தி

## உடலமைப்பும் உடலியக்கமும்

பேரோந்திகள் இரண்டு மீட்டர் நீளம் வரை வளரக்கூடிய, முதுகெலும்புள்ள ஊர்வன விலங்கு. இதன் தாடைக்கருகே சதையும் தோலும் மடிப்பு கொண்டிருக்கும், முதுகில் வரிசையாக முட்கள் போன்ற அமைப்பு வால் வரை இருக்கும். இதன் தலையில் இதற்கு மூன்றாவது கண் ஒன்று உண்டு. இந்தக் கண் பார்ப்பதற்கு உடலின் மேல்தோல் மெலிதாக மூடி இருப்பது போல் தோற்றம் அளிக்கும்.  
பேரோந்திகள் நன்றாக கண்பார்வை உடையவை. பலநிற, வடிவ, நிழலறியும் பார்வை கொண்டவை. கண்களுக்குப் பின்னே கழுத்துப்புறம் ஒலி உணரும் காதுகள் (செவிப்பறை) உள்ளன.
# பேரோந்தி

## மாந்தனும் பேரோந்தியும்

மாந்தர்கள் வளர்ந்த பேரோந்தியை உணவாக ஆயிரக்கனக்கான ஆண்டுகளாக உண்டு வந்திருக்கின்றனர். இது நிரைய புரதச் சத்து உள்ள உணவாகக் கருதப்படுகின்றது.